**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATSTOVO DELEGAVIMO Į KLAIPĖDOS MIESTO SAVIVALDYBĖS KULTŪROS CENTRO**

**ŽVEJŲ RŪMŲ TARYBĄ“ PROJEKTO**

**1. Sprendimo projekto esmė, tikslai ir uždaviniai.**

 Šiuo sprendimu Klaipėdos savivaldybės taryba deleguos savo, kaip įstaigos steigėjos, atstovą į Kultūros centro Žvejų rūmų tarybą, kuri reikalinga įstaigos veiklai pagal jos nuostatus.

**2. Projekto rengimo priežastys ir kuo remiantis parengtas sprendimo projektas.**

 Savivaldybės taryba 2019 m. lapkričio 28 d. sprendimu Nr. T2-338 buvo delegavusi į KC Žvejų rūmų tarybą savo narę Niną Puteikienę 2 metų laikotarpiui. Prašoma naujam laikotarpiui į įstaigos tarybą deleguoti savivaldybės tarybos narį.

Kultūros centras Žvejų rūmai dirba, vadovaudamasis LR Kultūros centrų įstatymu ir jo pagrindu parengtais įstaigos nuostatais, patvirtintais steigėjo – Klaipėdos miesto savivaldybės tarybos 2020 m. sausio 30 d. sprendimu Nr. T2-22. Šių nuostatų 15 punkte numatyta, kad „...prie Kultūros centro sudaroma kolegiali patariamojo balso teisę turinti Kultūros centro taryba...“, o 18 p. – „Kultūros centro tarybą sudaro 7 nariai: 2 Kultūros centro atstovai renkami visuotiniame darbuotojų susirinkime, 3 Klaipėdos miesto nevyriausybinių organizacijų susijusių, su chorinę, teatrinę, šokio veikla deleguoti nariai, 2 Klaipėdos miesto savivaldybės (Savivaldybės tarybos ir Savivaldybės administracijos) deleguoti atstovai“.

**3. Kokių rezultatų laukiama.**

Gavus Klaipėdos miesto savivaldybės Tarybos pritarimą steigėjo atstovo delegavimui, bus iš naujo suformuota Kultūros centro Žvejų rūmų taryba, kuri reikalinga įstaigos veiklai pagal jos nuostatus. Savivaldybės tarybos atstovas turės galimybę patariamojo balso teise daryti įtaką šios savivaldybės įstaigos veiklai – svarstyti ir vertinti Kultūros centro Žvejų rūmų sezonines ir perspektyvines veiklos programas, teikti dėl jų siūlymus ir kt.

**4. Sprendimo projekto rengimo metu gauti specialistų vertinimai.**

Pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

 Savivaldybės lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Kultūros skyriaus vedėja Eglė Deltuvaitė